ઘણા બધા ખેલાડીઓને પ્રથમ કે બીજા વિશ્વ યુદ્ધે નુકસાન પહોંચાડ્યું હતું તેમાં ભારતના ક્રિકેટરની વાત કરીએ તો વિજય મર્ચન્ટ, વિજય હઝારે અને વિનુ માંકડને મોખરે મૂકી શકાય. વેસ્ટ ઇન્ડિઝ પાસે જેમ થ્રી ડબ્લ્યુઝ હતા તેવી રીતે ભારત પાસે થ્રી વી (Three V) હતા. વિજય મર્ચન્ટ, વિજય હઝારે અને વિનુ માંકડ. પ્રથમ બે વિજય માત્ર બેટિંગ પર ધ્યાન આપતા હતા જ્યારે વિનુભાઈ તરીકે ઓળખાતા વિનુ માંકડે બેટિંગ અને બોલિંગ બંને પર વર્ચસ્વ કાયમ કરી દીધું હતું.